הוועדה לענייני ביקורת המדינה, כנסת 20, פרוטוקול מספר 56, 2015-12-08 09:00

קארין אלהרר: בוקר טוב.

קארין אלהרר: הדיון היום הוא דיון חשוב.

קארין אלהרר: היום ה-8 בדצמבר 2015, כ"ו בכסלו התשע"ו ואני פותחת את ישיבת הוועדה לענייני ביקורת המדינה.

קארין אלהרר: הנושא של הדיון היום הוא הדיור הציבורי.

קארין אלהרר: אנחנו דנים בדוח 65ג' ו-64א' בנושא סיוע וזכאות בדיור ציבורי ובנוסף בקשה לחוות דעת מבקר המדינה על פי סעיף 21 לחוק המדינה בנושא פעילות חברת עמידר.

קארין אלהרר: הדיון היום הוא למעשה דיון המשך.

קארין אלהרר: כדרכה של הוועדה, כאשר עולים נושאים חשובים, אנחנו רוצים לוודא ברצינות שהמסקנות מיושמות בשטח.

קארין אלהרר: אני מקווה שהפעם הדיון יהיה קצר וכולם יגידו שהתיקונים בוצעו, ואני מאוד מקווה שזה יקרה למרות שלצערי ברוב המקרים זה קורה פחות.

קארין אלהרר: משרד השיכון, אני חייבת להודות, עשה עבודה אבל יש עוד דרך ארוכה לפנינו.

קארין אלהרר: הדיון הזה מגיע אחרי דוח חמור מאוד של מבקר המדינה שחשף כשלים שונים בדיור הציבורי, דירות שנמצאות בשימוש של גופים שלא זכאים, מעל 500 דירות ריקות, משך המתנה ממוצע של 2.7 שנים לאחר קבלת הזכאות ועוד ועוד.

קארין אלהרר: כמובן שאלה כשלים שלא מתקבלים על הדעת.

קארין אלהרר: יש רשימת המתנה ארוכה מאוד של אנשים שכל מה שהם מבקשים, זאת קורת גג בהתאם לצרכים שלהם.

קארין אלהרר: בדיון היום אנחנו נדון גם בנושא של חברת עמידר, בעבר ובהווה וגם קצת לצפות פני עתיד.

קארין אלהרר: אני מבינה שיש איזושהי יוזמה להעביר את הדירות של הדיור הציבורי לבעלות עמידר וזה נושא שבהחלט צריך לדון בו.

קארין אלהרר: בתחילת הדברים אני אבקש ממר צחי סעד, ראש מטה מבקר המדינה, לפתוח.

<צחי סעד: כמה משפטים קצרים, ברשותך.

<צחי סעד: לא אחזור על כל הממצאים של הדוח שלנו שכבר נדונו בדיון קודם.

<צחי סעד: אני אזכיר רק את אחד הדברים העיקריים שעולים מן הדוח ומהתנהלות הממשלות בשנים האחרונות וזה היעדר תכנית אסטרטגית לתחום הדיור הציבורי שלמעשה גם אומרת שהממשלה לוקחת אחריות על התחום הזה ורוצה לקדם ולפתח אותו, את תחום הדיור הציבורי, ולמעשה לבדוק את הביקושים ועל בסיס זה לייצר את ההיצעים של הדירות.

<צחי סעד: זה בא לידי ביטוי למעשה בהתנערות מתמשכת תקציבית בהשקעות שניתנו לתחום הזה, מסכומים שהיו בהיקפים מאוד משמעותיים לפני כעשור ועד לסכומים מאוד מאוד מצומצמים בתקופות הנוכחיות.

<צחי סעד: הדוח שלנו למעשה עסק עד הממשלה הנוכחית.

<צחי סעד: הוא לא בדק את הממשלה הנוכחית ואנחנו שומעים שיש קולות של שינוי.

<צחי סעד: אנחנו מתכוונים גם להתמקד בבדיקה ולהמשיך לעקוב אחרי הנושא הזה שהוא נושא חברתי מהמדרגה הראשונה.

<צחי סעד: אנחנו שומעים קולות חדשים ואנחנו רוצים להמשיך ולעקוב אחרי זה.

<צחי סעד: גם בתחום חברת עמידר אנחנו מתכננים לקיים בדיקה בנושא הזה ולהכניס אותו לתכניות העבודה שלנו ולהמשיך ולעקוב אחרי כל סוגיית הדיור הציבורי.

קארין אלהרר: תודה רבה.

<יוסי הירש: תודה רבה ליושבת הראש.

<יוסי הירש: ראיתי שזה דיון שני.

<יוסי הירש: המבקר הופיע בדיון הראשון ובאמת מברך על הדיון בנושא הזה כיוון שהוא עומד על לוח לבו.

<יוסי הירש: הוא הדגיש את זה לא פעם ולא פעמיים והוא גם עושה זאת הלכה למעשה מדי שנה בשנה.

<יוסי הירש: הייתי אומר שאני באופן אישי עברתי שבעה מבקרים ואין ספק שהמבקר הנוכחי שם דגש מיוחד על העניין החברתי בכלל, על נושא הדיור בפרט ובפרט על הדיור הציבורי שמיועד לשכבות החלשות ביותר בחברה.

<יוסי הירש: אני רוצה להדגיש שבעצם מבקר המדינה בעניין הזה לא ממציא את הגלגל.

<יוסי הירש: הוא מסתמך על הקריטריונים של המשרד עצמו.

<יוסי הירש: דובר כאן על הגמשת קריטריונים שמתבקשת ואומרת בצדק יושבת הראש, על פי הצרכים.

<יוסי הירש: אנחנו עוד יותר צנועים.

<יוסי הירש: אנחנו אומרים הצרכים שהוכרו על ידי משרד הבינוי והשיכון, הוכרו וקיבלו תעודות זכאות – אני כבר לא מדבר על אלה שצריכים דירות ובגלל הקריטריונים שהולכים ומחמירים מדי שנה לא מקבלים דירות – מסתובבים שנים עם פתק של הזכאות.

<יוסי הירש: לפי דעתי אין לזה אח ורע בעולם, אין לזה אח ורע אפילו לא בממשלה שבמשרד הבינוי והשיכון נותנים תעודות זכאות ולא מממשים אותן.

<יוסי הירש: קראתי את הפרוטוקול של הדיון הקודם בו אמר מר רונן כהן – לשבחו ייאמר, בגילוי לב – שיש 14 מיליון שקלים לרכישת דירות.

<רונן כהן: לנכים.

<רונן כהן: יש הרבה יותר לאלה שהם לא נכים.

<יוסי הירש: כל בן אדם שממשלת ישראל לא מסוגלת לספק לו דירה, צריך לרכוש לו דירה.

<יוסי הירש: רק כדי לסבר את האוזן, בשנת 2000 התקציב לרכישת דירות נ"ר היה 260 מיליון שקלים וזה בכסף של שנת 2000, לפני 15 שנים.

<יוסי הירש: היום אנחנו מדברים בקושי על עשרות מיליוני שקלים.

<יוסי הירש: אני חושב שהוועדה צריכה לעקוב אחרי זה בצורה שיטתית ולא להסתפק בכוונות שהן טובות.

<יוסי הירש: אנחנו התייחסנו להחלטת ממשלה מ-19 בדצמבר 1999 שאמרה שצריך לרכוש דירות אבל לא רכשו ולו דירה אחת.

<יוסי הירש: אחרי כן חזרנו ועקבנו אחרי הנושא.

<יוסי הירש: מבקר המדינה החליט מ-22 בנובמבר 2012 לעקוב אחרי זה באופן שיטתי וכתב עשרות מכתבים לשרי הבינוי והשיכון, ליועץ המשפטי לממשלה, ליושב ראש רשות החברות הממשלתיות ולאחרים והתריע על העניין הזה שלא רוכשים דירות אפילו כאשר יש כסף לרכישת דירות.

<יוסי הירש: עד שהצליח בסופו של דבר לשכנע את שר הבינוי והשיכון דאז אורי אריאל בצדקת הדרך של משרד הבינוי והשיכון עצמו וב-2 בדצמבר 2014 הוציא שר הבינוי והשיכון מכתב לפרזות ובו נאמר לה לרכוש דירות.

<יוסי הירש: ראה זה פלא, אף דירה לא נרכשה למרות ההוראה של השר.

<יוסי הירש: הזמנו אלינו את שר הבינוי והשיכון החדש מר יואב גלנט והבאנו לידיעתו את העובדה שבוצעה הוראה של השר אבל היא לא בוצעה.

<יוסי הירש: הוא אמר שהוא לא מתאר לעצמו שבישראל הוראה של שר לא מתבצעת.

<יוסי הירש: אבל זאת עובדה ואני שם לכם את זה על השולחן.

קארין אלהרר: תודה.

קארין אלהרר: לפני שאני אתן את רשות הדיבור לחברי הכנסת, אני מבקשת לשמוע את מנכ"ל משרד השיכון והבינוי.

קארין אלהרר: אני רוצה להתחיל בזה שאומר שביקשנו את דוח תיקון הליקויים עד ספטמבר 2015 וטרם קיבלנו אותו ולדעת מה קרה לו בדרך.

קארין אלהרר: בדיון הקודם התחייבתם שעד חגי תשרי יאוכלסו 500 מהדירות הפנויות לדיור ציבורי ואני מבקשת לדעת האם אכן אותן 500 דירות אוכלסו.

<אשל ארמוני: ברשותך, אני אתייחס לנקודה הזאת.

<אשל ארמוני: יש לי תשובה טובה.

קארין אלהרר: תשמח אותנו.

קארין אלהרר: בוא נתחיל את הישיבה ברוח חיובית.

<אשל ארמוני: ברוח חיובית אומר שמתוך 550 דירות ריקות, אוכלסו 450 ועוד שבעים דירות נמצאות בתהליכי אכלוס.

<אשל ארמוני: זאת אומרת, אפשר לראות גם החלטה מאוד חברתית של שר שאמר שהוא לא יכול לתאר לעצמו שהחלטות שלו לא מתממשות.

<אשל ארמוני: אז הנה, זה התממש.

<אשל ארמוני: עבודה אופרטיבית גם של המשרד וגם של החברות המשכנות.

<אשל ארמוני: כל דירה כזאת, היה צורך לשפץ אותה.

<אשל ארמוני: כל דירה כזאת, היה צריך לחפש משפחה שמתאים לה לעבור לדירה הזאת.

<אשל ארמוני: כל משפחה שעברה היא משפחה שלקחה בחשבון מוסדות חינוך לילדים ובית כנסת ולא כל החלטה היא החלטה שיכולה להתקבל ברגע.

<אשל ארמוני: הדבר הזה נעשה ואני מאוד שמח לבשר שעד סוף השנה כל הדירות, אני מעריך, כל 520 הדירות יאוכלסו ועוד שלושים ייגררו לשנה הבאה ובכך בעצם סיימנו את המשימה.

מיקי לוי: האם שמתם את היד ל כל אותן דירות של עמותות שונות ומשונות ששמו את ידן על הדירות?

קארין אלהרר: 1,400 דירות.

מיקי לוי: האם הסדרתם את התהליך הזה?

<אשל ארמוני: אני חושב שזאת נקודה מאוד חשובה ואני רוצה להתייחס אליה.

<אשל ארמוני: ברשותכם, אם אפשר, אני הייתי רוצה לעדכן על מספר דברים שקשורים לפעילות שנעשתה בעקבות הדוח.

<אשל ארמוני: אני יכול?

קארין אלהרר: אם תוכל, בוא נתחיל בתשובות לשאלות.

סופה לנדבר: רציתי לשמוע היכן היו הדירות האלה.

סופה לנדבר: אנחנו צריכים לשמוע כמה דירות כאלה היו וכמה דירות קיבל משרד הקליטה.

קארין אלהרר: מכיוון שהדיון יכול להתפזר, אני מציעה שנתחיל בתשובות על השאלות ואחרי כן אני אתן לך את הזמן להשלים את הדברים אותם לא הספקת.

קארין אלהרר: חשוב לי מאוד לקבל את התשובות הללו.

קארין אלהרר: אנחנו בדיון קצוב היום ולכן נתחיל זה.

קארין אלהרר: אם יהיו לך השלמות, אני אשמח לאפשר לך לומר אותן.

קארין אלהרר: לגבי 1,400 דירות שנמצאו בשימוש עמותות, מתוך 2,200 דירות שהמבקר העלה, היועץ המשפטי שלכם, אלעזר, הוריד 800 מהן, מה מצבן, מה הסטטוס שלהן, האם העמותות חדלו מלהשתמש בהן והאם הן מתחילות להיות שמישות לצורכי דיור ציבורי?

<אשל ארמוני: קודם כל, זה נושא כבד.

קארין אלהרר: אנחנו בוועדה מתעסקים רק בנושאים כבדים.

<אשל ארמוני: אני שמח שיש לי אפשרות להציף את הפרספקטיבה שאני רואה אותה.

<אשל ארמוני: אנחנו קודם כל ביצענו עבודת פילוח כדי להבין ולראות מי נמצא בדירות האלה.

<אשל ארמוני: כשאתה בא ואתה מסתכל על הדירות האלה גם מתוך 1,400 הדירות, אתה רואה שחלק מהדירות האלה משמשות כגני ילדים לילדים של אימהות חד הוריות, אתה רואה שיש שימושים של פעילויות לבעלי מוגבלויות, אתה רואה שיש הרבה מאוד דברים שנעשים.

<אשל ארמוני: אינני בא ואומר שזה השימוש הנכון.

<אשל ארמוני: להפך.

<אשל ארמוני: מבקר המדינה אומר, רבותיי, הדירות האלה נועדו לדיור ציבורי, אך התהליך בו צריך לבוא לגן ילדים כזה ולפנות אותו, הוא לא תהליך פשוט.

קארין אלהרר: כמה כבר פונו?

<אשל ארמוני: מיעוט.

קארין אלהרר: מספרים.

<אשל ארמוני: בערך 280.

<אשל ארמוני: בחלק מהמקומות הגשנו תביעות נגד המדינה מכיוון שיש שם דירות שמשויכות למשרד הביטחון ויש שם דירות שמשויכות למשטרה.

<אשל ארמוני: השר הנחה אותנו להיכנס לעובי הקורה ולהגיש המלצות.

<אשל ארמוני: חלק מההמלצות הן המלצות שאנחנו יכולים לקבל וחלק מההמלצות אני חושב שנצטרך להביא לדיון יותר רחב ולהכריע.

קארין אלהרר: כמה התקדמנו מאז הדיון האחרון?

קארין אלהרר: קיימנו דיון ביולי ולדעתי המספר היה די דומה.

קארין אלהרר: אני שואלת מאז יולי האחרון ועד היום, כמה דירות עברו בחזרה לדיור הציבורי לשימוש הדיירים.

<אשל ארמוני: מעט דירות.

קארין אלהרר: במספרים.

<אשל ארמוני: מעט דירות.

קארין אלהרר: עשר דירות?

קארין אלהרר: שתי דירות?

<אשל ארמוני: הנושא הזה בכללותו צריך לבוא להכרעה, גם אם זה נושא כבד.

<אשל ארמוני: חייבת להתקבל הכרעה שתמומש ולא תיגרר.

<אשל ארמוני: מכיוון שאני מאמין שאנחנו משרד חד שמקבל החלטות, אולי לוקח לו זמן להגיע להחלטה אבל בסופו של דבר הוא דואג לממש את ההחלטה כלשונה.

<אשל ארמוני: גם בעניין הזה אנחנו נציג לשר את ההמלצות והוא יחליט כיצד יש לנהוג.

<אשל ארמוני: בסופו של דבר אני אהיה מוכן בישיבת הוועדה הבאה להציג דוח מצב עדכני.

קארין אלהרר: בסדר.

קארין אלהרר: לגבי דירות נ"ר.

קארין אלהרר: בדיון האחרון התברר שיש בעייתיות.

קארין אלהרר: זאת אומרת, הנוהל מדבר על מתן דירות נ"ר לאנשים שלא הצלחתם למצוא להם דירה מתאימה והיה נוהל בעייתי בנוגע לאנשים סיעודיים.

קארין אלהרר: הנוהל קובע שאנשים סיעודיים מרותקים שזקוקים לעזרה לא יקבלו כי הם לא מתאימים לזה.

קארין אלהרר: האם הנוהל שונה?

<רונן כהן: לא.

<רונן כהן: כדי שניתן יהיה לשנות את הנוהל, צריך לעמוד מאחוריו תקציב.

<רונן כהן: זה פשוט לשנות נוהל אבל אם אין מאחוריו תקציב, אי אפשר לשנות אותו.

<רונן כהן: כרגע בתקציב של 14 מיליון שקלים, אי אפשר להכניס גם אנשים שהם משתלבים בקהילה וזאת בעצם תכלית הנוהל.

<רונן כהן: זה לא עניין של אג'נדה אלא זה עניין של יכולת כלכלית לעמוד בדבר הזה.

קארין אלהרר: אבל איזה פתרון נותנים לאנשים מהסוג הזה?

<רונן כהן: דירות מהמלאי שמתפנות.

קארין אלהרר: אבל הדירות מהמלאי לא נגישות להם.

<רונן כהן: מה שנגיש, מציעים, ומה שלא, אנחנו פשוט נותנים סיוע מוגדל בשכר דירה.

קארין אלהרר: כמה זה שכר הדירה המוגדל?

<רונן כהן: 3,000 שקלים.

קארין אלהרר: עם הסכום הזה, שיהיה להם בהצלחה.

<רונן כהן: בעקבות הצעת החוק של חברת הכנסת אורלי לוי, בעניין הזה יש תהליכים ואני מקווה שתהיה התקדמות משמעותית שתביא את זה למצב ששכר הדירה יהיה שכר דירה ריאלי.

<רונן כהן: זה נכון להם ונכון לכל שאר הממתינים לדיור ציבורי.

<רונן כהן: אנחנו מקווים שלקראת 2016 נוכל לבשר על כך.

רן כהן: איפה שלושה מיליארד השקלים?

<רונן כהן: אתה יודע איפה הם.

מיקי לוי: זה לא הוא.

מיקי לוי: זה האוצר לאורך השנים.

רן כהן: אבל אתה ישבת שם.

מיקי לוי: כשאני ישבתי, קיבלתי 2.75 שנעלמו.

אורלי לוי אבקסיס: נכון.

דב חנין: הם לא נעלמו.

דב חנין: הם התגלו אבל לא מחזירים אותם.

אורלי לוי אבקסיס: הם הוצאו למטרות אחרות.

דב חנין: כולם יודעים היכן הם אבל צריך להחזיר אותם.

דוד ביטן: נמצא כאן נציג האוצר?

קארין אלהרר: כן.

דוד ביטן: שייתן לנו קצת הסברים.

דב חנין: השאלה היא איפה הכסף.

סופה לנדבר: אני רוצה לדעת היכן 550 הדירות עליהן דובר קודם.

סופה לנדבר: אני רוצה לדעת באיזה ערים הן.

קארין אלהרר: לשאלתה של חברת הכנסת לנדבר.

קארין אלהרר: יש ישובים ספציפיים שאתם מכירים?

<אשל ארמוני: יש לנו פילוח.

<רונן כהן: הדירות הריקות מטבע הדברים היו בישובים בפריפריה כמו מצפה רמון, דימונה, נצרת עילית, בית שאן, אופקים, נתיבות.

<רונן כהן: לא בתל אביב.

<רונן כהן: הדירות האלה אוכלסו בעולים ובוותיקים ללא הבחנה.

<רונן כהן: לקחו את כל הזכאים באותו ישוב ללא הבחנה.

אורלי לוי אבקסיס: גם הגמשת קריטריונים.

<רונן כהן: החלק הגדול הם עולים.

<רונן כהן: פשוט נתנו את הדירות האלה ללא הבחנה.

<רונן כהן: מי שזכאי לסיוע בשכר דירה, קיבל דירה.

סופה לנדבר: לפי התור של משרד הקליטה?

<רונן כהן: ללא תור.

אורלי לוי אבקסיס: הגמשת קריטריונים.

<רונן כהן: מי שזכאי במשרד הקליטה, קיבל.

<רונן כהן: אנחנו יודעים על כל אחד מזכאי הדיור בשכר דירה.

<רונן כהן: כל מי שזכאי לסיוע בשכר דירה, היה חלק.

אורלי לוי אבקסיס: לא רק זכאים לדירה אלא גם זכאים לסיוע בשכר דירה.

קארין אלהרר: שאלה נוספת.

קארין אלהרר: בדיון שעבר עלה רעיון של העברת הטיפול בעולים חדשים נכים ממשרד הקליטה למשרד בינוי והשיכון.

קארין אלהרר: איפה זה עומד?

<רונן כהן: התקציב שלנו גדול מתקציב משרד הקליטה אבל היכולת שלנו לתת מענה יותר טוב ממשרד הקליטה לא קיימת.

<רונן כהן: יכול להיות שזה עניין של תהליכי עבודה אבל אני לא ראיתי כאן

<רונן כהן: שאם רתוק לכיסא גלגלים שהוא זכאי משרד הקליטה יעבור למשרד השיכון – אני אומר את זה בשיא הכנות – הוא לא יקבל.

קארין אלהרר: המטרה היא שיהיה גורם אחד שיטפל בו.

אורלי לוי אבקסיס: יכולים לפגוע בעולים שמעבירים אותם למשרד השיכון.

סופה לנדבר: עולים חדשים זכאים במשרד השיכון לא יקבלו דיור.

אורלי לוי אבקסיס: הקריטריונים שונים.

סופה לנדבר: אתם עושים עוול לעולים חדשים מרותקים לכיסא גלגלים.

דוד ביטן: שלושים שנים בארץ, זה עדיין עולה חדש.

דוד ביטן: לעולים חדשים יש יותר פתרונות שאין לאחרים.

<רותי לביא: אסור שתהיה מלחמה בין הנכים מקבוצות שונות.

<רותי לביא: זה לא יתכן.

<רותי לביא: לכן צריך תקציב לכולם.

<רותי לביא: נקודה.

קארין אלהרר: גברתי, סליחה, את לא ברשות דיבור.

אורלי לוי אבקסיס: יש בחדר פיל לבן שכולנו מתעלמים ממנו ולי זה חורה.

קארין אלהרר: את הראשונה ברשימת הדוברים.

קארין אלהרר: אני מבקשת להבין.

קארין אלהרר: המטרה היא לא לפגוע בזכויות של אף אחד אלא שיהיה אדם אחד, איש קשר אחד, טלפון אחד אליו פונים על מנת לממש זכויות.

קארין אלהרר: זה עניין של מיצוי זכויות.

קארין אלהרר: אין לי בעיה מי זה יהיה, תחליטו, אבל שיהיה גורם אחד.

קארין אלהרר: בסופו של דבר אתם אלה שיודעים לתת זכאות.

קארין אלהרר: קריטריונים זה לא העניין.

קארין אלהרר: אתם יודעים להפעיל שיקול דעת על פי קריטריונים מסוימים.

קארין אלהרר: תגידו שהקריטריונים יהיו של משרד העלייה והקליטה והביצוע אצלכם.

קארין אלהרר: למה צריך שני משרדים?

קארין אלהרר: אני לא מבינה את זה.

סופה לנדבר: על מה את מדברת?

סופה לנדבר: משרד העלייה והקליטה הוא משרד רציני.

סופה לנדבר: אל תעשו עוול לעולים החדשים.

קארין אלהרר: זה לא עוול.

סופה לנדבר: זה עוול.

קארין אלהרר: זה לא עוול.

קארין אלהרר: אני מצטערת, זה לא עוול.

קארין אלהרר: כשעומדים בשני תורים, זה לא עוול.

סופה לנדבר: את כנראה לא מבינה את ההבדל בין עולה חדש לאדם ותיק.

קארין אלהרר: אני מבינה מצוין.

קארין אלהרר: אני מבקשת שתבדקו שוב את העניין הזה.

<רונן כהן: את מצפה ממשרד השיכון ילאים את משרד הקליטה?

קארין אלהרר: לא.

קארין אלהרר: ממש לא.

אילן גילאון: למה לומר את השטות הזאת?

קארין אלהרר: משרד הבינוי והשיכון אמור לתת מענה שיכוני לכל אזרחי מדינת ישראל בלי יוצא מן הכלל וזה לא משנה אם הם עולים חדשים או לא עולים חדשים אלא אם כן תודיעו לי אחרת, שיש החרגה, ואז אני אחזור בי.

אורלי לוי אבקסיס: אלה שתי רשימות נפרדות של קריטריונים.

קארין אלהרר: הם יודעים לקרוא.

אורלי לוי אבקסיס: ברגע שאת מעבירה את העולים החדשים למשרד השיכון, גזלת מהם את האפשרות לקורת גג כי הקריטריונים שלהם הם יותר גמישים מעצם היותם עולים חדשים.

אורלי לוי אבקסיס: אם את מעבירה אותם למשרד השיכון, זאת רגל אחת בקבר, תסלחו לי.

קארין אלהרר: אתם רוצים שהם יתחילו לכתת רגליים בין המשרדים?

אורלי לוי אבקסיס: נהפוך הוא.

אורלי לוי אבקסיס: משרד הקליטה מתכלל להם את הזכויות.

סופה לנדבר: למה אין דיור ציבורי?

סופה לנדבר: למה במשך שנים רבות מדינת ישראל לא בונה דיור ציבורי?

קארין אלהרר: אין בעיה.

קארין אלהרר: תסבירי את לעולים החדשים.

דוד ביטן: וגם לקחו את הכסף מחוץ לדיור הציבורי.

קארין אלהרר: אדוני המנכ"ל, הוסכם שעד חמישה אחוזים מהדירות שישווקו על ידי המדינה ילכו לדיור הציבורי.

קארין אלהרר: אתם עומדים בעניין הזה?

<אשל ארמוני: את מדברת על מחיר למשתכן.

קארין אלהרר: כן.

<אשל ארמוני: אני יכול ברשותך לתת פרספקטיבה טיפה רחבה וגם להתייחס לזה?

<אשל ארמוני: אני רוצה לפרוס את התכנית של מה יש ולאן הכסף הולך.

<אשל ארמוני: אני אעשה את זה בשתי דקות.

אילן גילאון: וגם איך אתם מתייחסים לדוחות מבקר המדינה לדורותיהם.

אילן גילאון: זאת השאלה המרכזית.

דוד ביטן: מבקר המדינה הוא לא אלוהים.

קארין אלהרר: הוועדה לביקורת המדינה דנה המבקר.

קארין אלהרר: כאן דוחות המבקר הם ההנחיה.

דוד ביטן: זה לא קשור.

דוד ביטן: לא כל המסקנות שלו נכונות, עם כל הכבוד.

דוד ביטן: אז נעשה את הטעות?

קארין אלהרר: כולם טועים, רק לא המשרדים הממשלתיים.

קארין אלהרר: זה מה שאתה אומר?

<אשל ארמוני: בואו נסכים שיש בחדר הזה קונצנזוס, כולל מבקר המדינה, שחסרות דירות.

<אשל ארמוני: בואו נסכים שחסרות דירות.

<אשל ארמוני: בואו נסכים שיש תור ארוך.

<אשל ארמוני: בואו נסכים שאנחנו בתור מדינה צריכים לצמצם את התור.

דוד ביטן: ובוא נסכים שמשרד האוצר והשיכון לא מתפקדים בעניין הזה.

דוד ביטן: גם על זה אפשר להסכים.

דוד ביטן: שנים הם לא מתפקדים.

קארין אלהרר: לא.

קארין אלהרר: אתם לא עושים עכשיו פוליטיקה.

דוד ביטן: אני מדבר באופן כללי.

קארין אלהרר: אתם לא עושים עכשיו פוליטיקה.

קארין אלהרר: אני אתחיל להוציא אנשים.

אלי כהן: מאז הממשלה הזאת קיימת, יש כסף.

אלי כהן: מה שאתם קונים, זה בזכותנו.

קארין אלהרר: אני אתחיל להוציא.

קארין אלהרר: אני רוצה לקיים את הדיון.

<אשל ארמוני: בנוגע לתפקוד, ישפטו אותנו עוד מעט ולא עכשיו.

<אשל ארמוני: לפחות עכשיו בוא תשמע מה התכנית, מה המקורות ומה השימושים.

אורלי לוי אבקסיס: ואת התייחסות

אורלי לוי אבקסיס: כם לתכנית שמקדמת חברת עמידר.

אורלי לוי אבקסיס: קטסטרופה.

אורלי לוי אבקסיס: הלאמת הדיור.

<קריאה: זאת הפרטה של הדיור הציבורי.

אורלי לוי אבקסיס: זאת הפרטה.

אורלי לוי אבקסיס: יש כאן פיל לבן בחדר.

קארין אלהרר: אני מזהירה.

קארין אלהרר: הבא שמדבר, אני מתחילה להוציא.

<אשל ארמוני: אני אתייחס גם לנושא הזה אבל קודם כל לגבי מה המקורות.

<אשל ארמוני: שנדע מה המקורות.

<אשל ארמוני: מה יש ואולי גם מה חסר ומה הולכים לעשות.

<אשל ארמוני: המקורות הם כדלהלן.

<אשל ארמוני: 490 מיליון שקלים שהועברו בשנת 2014 מתוך אותה קופה של קניית דיור ציבורי על ידי הזכאים.

<אשל ארמוני: 413 מיליון שקלים שמועברים השנה.

<אשל ארמוני: עוד 130 מיליון שקלים מפרזות ועוד 280 מיליון שזה כסף חדש שנכנס וביחד כל זה מגיע למיליארד וחצי שקלים.

<אשל ארמוני: זה הרבה מאוד כסף.

<אשל ארמוני: מיליארד וחצי השקלים האלה יוכלו, עת נבצע את כל התכנית, להביא לידי בין אלף ל-1,200 דירות חדשות.

<אשל ארמוני: הפער היום הוא יותר גדול ובואו נשים את הדברים על השולחן.

<אשל ארמוני: הפער היום הוא בערך 2,700 ממתינים.

<אשל ארמוני: כל מספר כזה, זאת משפחה.

דוד ביטן: יש יותר ממתינים אלא יש קריטריונים.

דוד ביטן: דואגים לממתינים לפי הקריטריונים.

<אשל ארמוני: לפי הקריטריונים, יש מספר רב ונכבד.

דוד ביטן: הוא לא נכבד לעומת הבעיות שיש היום במדינה.

קארין אלהרר: אנחנו מפונים מכאן בשעה 10:00 ואני מבקשת להתקדם.

<אשל ארמוני: בנוסף לתכניות של רכש הדירות, כיום קצב רכש הדירות עומד על בערך עשרים דירות לחודש.

<אשל ארמוני: אנחנו לקחנו עוד חברה שתרכוש דירות וביחד אני מאוד מקווה נגיע לקצב רכישה של חמישים דירות בחודש.

<אשל ארמוני: כשזה יקרה, למעשה אנחנו ננצל את הקופה הזאת שעומדת לרשותנו ועוד כסף חדש שייכנס עד אמצע השנה הבאה.

<אשל ארמוני: מכיוון שיש גם פער בין רכש דירה לבין אכלוס משפחה, לפעמים זה לוקח עוד כמה חודשים, עדיין אנחנו נהיה בפער של בערך אלף ממתינים שגם זה פער נכבד אבל אם נצליח לעמוד במשימה הזאת, הקטנו בצורה ניכרת את התור הארוך הזה.

סופה לנדבר: אתם רוכשים דירות במרכז או בפריפריה?

<אשל ארמוני: אנחנו רוכשים דירות היכן שצריך על פי הצרכים.

<אשל ארמוני: צריך הרבה מאוד במרכז.

<אשל ארמוני: רוב הביקושים הם במרכז, רוב הביקושים הם בירושלים אבל חדשות טובות לגבי ירושלים – ההחלטה שמבקר המדינה תמך בה מאוד ולחץ שזה יקרה, העברת חברת פרזות - - -

אורלי לוי אבקסיס: בירושלים יש לכם עוד למעלה ממאה דירות שנמצאות בידי הקיבוץ העירוני.

אורלי לוי אבקסיס: מדוע לא תדרשו אותן?

אורלי לוי אבקסיס: אם רוצה ראש העיר ברקת להמשיך באיזשהו פעולה, בבקשה, שישכור הוא להם דירות כי לא יתכן שיש רשימה של 300 ממתינים זכאים בירושלים ומאה ומשהו דירות ניתנות לכל מי שרוצה בשכירות משנה.

אורלי לוי אבקסיס: זה הזוי, זה לא בסדר ועם זה אתם צריכים להתחיל.

<אשל ארמוני: אני חושב שכרגיל נאמרו כאן דברי טעם.

<אשל ארמוני: הקיבוץ העירוני בירושלים, אגב, עושה עבודת קודש.

<אשל ארמוני: מי שביקר שם, ראה מה שהם עושים.

אורלי לוי אבקסיס: אני הייתי חוזרת בי מהדברים האלה.

אורלי לוי אבקסיס: הכוונה של הקיבוץ העירוני היא חד וחלק לקיים איזשהו משהו שהיה בעבר, עת היו עודף בדירות אבל יום תחקירים מגלים שהם משכירים בשכירות משנה לכאלה שלא עומדים בשום קריטריון כאשר יש 300 ומשהו ממתינים אצלכם בתור והם זכאים עם תעודה.

אורלי לוי אבקסיס: אני לא יודעת למה המדינה מעדיפה לשכן שם את הסטודנט שהוא בכלל לא שייך לקיבוץ העירוני, ללא שום מתן תרומה בחזרה לחברה.

אורלי לוי אבקסיס: רוצה ראש העיר, בבקשה, שישכור מקופתו הוא ולא מקופת הדיור הציבורי.

אורלי לוי אבקסיס: זה עוד שכר דירה סוציאלי.

אורלי לוי אבקסיס: משכירים להם כאילו היו דיירים של דיור ציבורי.

<רותי לביא: אנחנו עושים עבודת קודש.

<רותי לביא: אולי ייתנו לנו גם דירות.

אורלי לוי אבקסיס: אלה דירות שצריך להחזיר אותן.

<אשל ארמוני: לא אני אחליט האם נעשית עבודה מספיק טובה או לא.

אורלי לוי אבקסיס: שימצא את המשרד הרלוונטי לעבודה המצוינת שלו.

אורלי לוי אבקסיס: אולי משרד החקלאות?

<אשל ארמוני: כפי שאמרתי בהתחלה לגבי 1,400 הדירות האלה, הנושא הזה יידון על שולחנו של השר ותתקבל החלטה גם לגבי הקיבוץ העירוני.

<אשל ארמוני: אני רוצה לחזור ולומר שבנוסף לרכש הדירות, מתבצעים שני פרויקטים.

<אשל ארמוני: אחד הפרויקטים הוא פרויקט שמתבצע ביחד עם הסוכנות וזה פרויקט שעל גבי דירות של הסוכנות, דיור מוגן, תתבצע עבודה של התחדשות עירונית ובנייה שלש עוד 2,600 יחידות דיור שחלקן יהיו עבור הזכאים שלנו וחלקן יהיו עבור הזכאים של משרד הקליטה.

סופה לנדבר: מה החלוקה?

<אשל ארמוני: שליש ושני שליש.

<רותי לביא: אבל בהתחדשות עירונית יש דיירים שלא יכולים לחזור לתוך הדירות האלה.

<אשל ארמוני: אלה דירות שיהיו דירות שמוכוונות לאוכלוסייה מבוגרת, דירות קטנות במקום איכותי.

<אשל ארמוני: אני חושב שזה פרויקט נהדר מכיוון שהוא מאגם משאבים גם שלנו וגם של הסוכנות.

<אשל ארמוני: בנוסף פרויקט של התחדשות עירונית שמתבצע על ידי עמידר.

<אשל ארמוני: מבנים שיש בהם רוב של דיירי דיור ציבורי יעברו תהליך של התחדשות עירונית וברווחים תתבצע התחדשות עירונית במקומות שם אין כדאיות כלכלית.

<אשל ארמוני: אני חושב שהפרויקט הזה הוא מאוד מבורך.

<אשל ארמוני: מהנותר, הכסף הזה ילך לקרן של דיור ציבורי.

<אשל ארמוני: אני חושב שכל הדברים האלה ביחד מהווים תכנית שהמטרה שלה היא צמצום התור בטווח זמן נראה לעין.

<אשל ארמוני: אבל כפי שאמרתי בהתחלה, וצריך לדעת את זה, חסרים להערכתי עוד מיליארד שקלים על מנת לצמצם את התור וזה כמובן, אני אומר את זה לחברי הכנסת, לקראת התקציב הבא.

דוד ביטן: למה לא באת לפני כן?

דוד ביטן: היינו אולי מסייעים לכם.

דוד ביטן: הייתם באים אלינו לפני סגירת התקציב.

<אשל ארמוני: קודם כל, קיבלנו הרבה כסף.

קארין אלהרר: אבל הוא לא מספיק.

<אשל ארמוני: זה לא מספיק.

מיקי לוי: יש עכשיו העברות מ-2014 לשנת 2015.

קארין אלהרר: זאת זכות בסיסית.

קארין אלהרר: קורת גג.

<אשל ארמוני: ככל שניתן וככל שיסייעו וכל שקל שיגיע אלינו, אנחנו נרכוש דירה.

<אשל ארמוני: כל דירה, זאת משפחה.

<אשל ארמוני: לגבי נושא ההפרטה.

קארין אלהרר: רגע.

קארין אלהרר: התבקשתי לא לקרוא לזה הפרטה ואני מנסה להבין את המשמעות.

קארין אלהרר: בסופו של דבר מה שאני מבינה שעתיד או מתוכנן - - -

אילן גילאון: תקראי לזה עמידר-גינדי.

אורלי לוי אבקסיס: זה לא אמור לקרות.

אורלי לוי אבקסיס: מי שרוצה שזה יקרה.

קארין אלהרר: תני לי להגיד את המשפט שלי ואחרי כן תגידי את שלך.

קארין אלהרר: מה שמתוכנן לקרות זה שעמידר תעבור להיות הבעלים של דירות דיור ציבורי.

קארין אלהרר: אני לא מצליחה להבין את המהלך הזה.

קארין אלהרר: אנחנו יודעים היום שעמידר לא מצליחה אפילו להחזיק במצב סביר את הדירות שלה.

מיקי לוי: אבל הם רוצים להיות יותר גדולים.

אורלי לוי אבקסיס: הם רוצים להיות בעלי הבית.

מיקי לוי: נכון.

אורלי לוי אבקסיס: אתה רוצה להפוך אותם להיות בעלי הבית?

קארין אלהרר: אדוני המנכ"ל, מי יקבע את גובה שכר הדירה כאשר הדירות יהיו מפוקחים כאשר הן עוברות לעמידר?

אורלי לוי אבקסיס: זה לא יעבור.

קארין אלהרר: אם הן יעברו.

קארין אלהרר: מה התכנית לטווח הארוך?

קארין אלהרר: גם זה משהו שאני רוצה להבין.

קארין אלהרר: האם החברה מתעתדת להיות רווחית?

קארין אלהרר: פרויקטים של פינוי בינוי, האם הדיירים יחזרו לדירות?

קארין אלהרר: איך אפשר יהיה לממן את העלויות?

קארין אלהרר: הדבר המשמעותי ביותר שאני רוצה לשים על השולחן זה מכתב שהגיע אלי אתמול בערב.

קארין אלהרר: המכתב הוא מאת שר הבינוי והשיכון שבגדול אומר שהוא מתנגד נחרצות למהלך הזה.

קארין אלהרר: הוא טוען שזאת חריגה מסמכות, נוגדת את מדיניות המשרד, עלולה לפגוע בשכבות החלשות.

קארין אלהרר: הוא אומר שהוא פסל את הדבר הזה והנחה לא לקדם את הנושא.

קארין אלהרר: הוא טוען בתוקף שגורל האוכלוסייה החלשה בישראל מופקד בידי הממשלה הנבחרת ולא בידי גורמים בעלי אינטרס ו"כשם שאסרתי לפני חודשיים על המהלך שיזם יושב ראש הדירקטוריון של עמידר לשינוי מעמד החברה במטרה להעלות את שכר הבכירים בה, אאסור גם הפעם על כוונת ההפרטה".

דוד ביטן: שיביא תקציב.

קארין אלהרר: אתה מפריע לי.

קארין אלהרר: אלו המלים של שר הבינוי והשיכון ולא שלי.

קארין אלהרר: הוא ממשיך ואומר ש"אין בכוונתי לתת יד להרס המוסד החשוב וההכרחי של הדיור הציבורי" וטוען שמעל מיליארד שקלים יוקצו לצורך כך בשנה הבאה וכי מתקיימת עבודת מטה וכולי וכולי.

קארין אלהרר: הווה אומר, אם נסכם, התנגדות גורפת של משרד השיכון.

יואב קיש: אפשר לקבל העתק של המכתב?

קארין אלהרר: בוודאי.

יואב קיש: אני מבקש מהוועדה להפיץ לחברים.

אילן גילאון: זה מכתב שמופנה אליך.

קארין אלהרר: זה מכתב שמופנה אלי.

אורלי לוי אבקסיס: אני משתדלת לעזור לאוכלוסיות המוחלשות.

<קריאה: ממש.

אורלי לוי אבקסיס: סליחה, מי אמרה ממש?

אורלי לוי אבקסיס: נציגה של עמידר?

אורלי לוי אבקסיס: אמרת ממש?

<קריאה: לא.

אורלי לוי אבקסיס: מי אמר ממש?

אורלי לוי אבקסיס: מעניין.

אורלי לוי אבקסיס: בואו נבדוק מה הרווח שלכם.

מיקי לוי: גברתי, למה לא להזמין את מנכ"ל עמידר לוועדה לביקורת המדינה?

אורלי לוי אבקסיס: מה שקורה כזאת, זאת שערורייה שמדינת ישראל לא ידעה כדוגמתה.

<ערן עמיר: עמידר מתעללת בדיירים.

<כרמית אלמקייס: אתם מתעללים בדיירים כל היום, מהבוקר ועד הלילה.

מיקי לוי: חברים, אתם מפריעים לנו לקדם את העניינים שלכם.

מיקי לוי: בבקשה תהיו בשקט.

קארין אלהרר: חברת הכנסת אורלי לוי, בבקשה.

אורלי לוי אבקסיס: תודה רבה לך גברתי.

אורלי לוי אבקסיס: הפיל נמצא ממש פה מולנו.

אורלי לוי אבקסיס: מה שמנסים לעשות כאן היום, וזה באמת שבירת כל החוקים, נמצא כאן פקיד שכפוף לשר שממונה עליו והוא עוקף אותו ברגל גסה, חותר תחתיו.

אורלי לוי אבקסיס: אמר לו השר לא פעם אחת שהוא מתנגד לרעיון של הפרטת עמידר והוא לא ייתן את ידו לכך שאותם דיירים ייזרקו לאותה חברה שרוצה להפוך להיות חברה יזמית עם רווחים שכל מטרתה להפוך להיות בעלת הבית של הדירות האלו ביחד עם הדיירים ולסחור ואתם בבורסה כדי לגייס כסף כאשר יש מיליארד שקלים במשרד השיכון.

אורלי לוי אבקסיס: בבקשה, תממשו את הכסף שיש אצלכם.

אורלי לוי אבקסיס: דבר נוסף שאני רוצה לומר.

אורלי לוי אבקסיס: עם כל הביקורות, וכאן זאת ועדת ביקורת המדינה, של משרד מבקר המדינה לגבי התנהלות עמידר, אנחנו בשלהי הכנסת הקודמת עצרנו אותה מלמכור דירות לעמותות כאלו ואחרות, כמעט אלף דירות ביום סגריר אחד בנובמבר שאתם חתומים עליהם ורציתם למכור אותם בחמישים אלף שקלים במימון מדינה כאשר זכאים שרוצים לקנות, שלחתם אליהם לא שמאי אחד אלא שניים.

אורלי לוי אבקסיס: אדוני, האם אתה יודע שהשר מתנגד ואתה חותר תחתיו?

<יצחק לקס: אני מאמין שהתמונה אחרת.

אורלי לוי אבקסיס: למה אתה ממשיך.

אורלי לוי אבקסיס: מדוע אתה ממשיך ומקדם תכנית שהשר מתנגד לה?

אורלי לוי אבקסיס: מדוע אתה שיש עליך ביקורת מאוד קשה – אני לא אדבר על איך שקיבלת את תפקידך והאם השגת הישג אמיתי ונכון, ויש עליך תחקירים - - -

יואב קיש: זה לא רלוונטי.

אורלי לוי אבקסיס: זה רלוונטי מאוד.

אורלי לוי אבקסיס: מי שעומד כאן רוצה למקסם את רווחי החברה.

<קריאה: זה מאוד רלוונטי.

<קריאה: זאת אמינות שלו.

אורלי לוי אבקסיס: לפני חודשיים ניסיתם להעביר החלטה שכל מטרתה הייתה להעלות את שכר הבכירים בחברה.

אורלי לוי אבקסיס: לולא השר גלנט, זה היה עובר.

אורלי לוי אבקסיס: האינטרס שלכם כאן מחולק לשני כובעים.

אורלי לוי אבקסיס: אני דורשת את התפטרותך.

אורלי לוי אבקסיס: אני דורשת את התפטרותך כי ההתנהגות שלך היא מבזה כל פקיד ציבור.

אורלי לוי אבקסיס: יש לך שר מעליך, הוא מבקש ממך דבר מסוים, הוא אומר שיש לו תכנית משלו לקדם ואתה חותר תחתיו, נפגש עם חברי הכנסת בניגוד לשר הממונה עליך כאשר כל המטרה היא שאם המהלך הזה יצא לדרך, אנחנו נבכה כאן בכייה לדורות.

אורלי לוי אבקסיס: ההתנהלות שלך היא פושעת, ההתנהלות שלך היא בלתי מתקבלת במשטר דמוקרטי.

אורלי לוי אבקסיס: יש שר נבחר והשר מתווה את המדיניות ואתה צריך לקבל את המדיניות ולפעול לפיה.

אורלי לוי אבקסיס: אתה חושב שהשלטון לא השתנה, אבל השלטון השתנה והרוח במשרד השיכון השתנתה.

אורלי לוי אבקסיס: תפנים את זה.

אורלי לוי אבקסיס: לא מקובל עליך, קום ותתפטר.

אורלי לוי אבקסיס: היה ולא תתפטר, אני אדרוש משר השיכון לפטר את מי שחותר תחתיו.

אורלי לוי אבקסיס: לא יתכן שהחברה – שאני עוד מעט אצטט כמה מנקודות שאמר מבקר המדינה עליה – תפעל כך.

אורלי לוי אבקסיס: איזה כוחות פנימיים יש לעמידר?

אורלי לוי אבקסיס: ראינו איך הם לא שומרים על זכויות בזכאים ואם מבקר המדינה לא היה עושה ביקורת, כל הדירות וכל הזכויות לתוספת בנייה היו הולכים לבתי חולים על חשבון הזכאים.

אורלי לוי אבקסיס: הם לא מנעו חתימת הסכמי שכירות אישיים עם פעילים של קיבוץ עירוני בירושלים.

אורלי לוי אבקסיס: אם היו מתערבים, הם היו הופכים את אותם שוכרים גם לזכאים, ויתקן אותי משרד המבקר.

אורלי לוי אבקסיס: עמידר שמרה כל כך טוב על הדירות שלה כך שאפילו נתנה אותן לוועד העובדים שלה כדירות נופש בערד, בחיפה, באילת, בטבריה וכדומה ונתנה אותן לכל מיני בעלי עניין.

אורלי לוי אבקסיס: שנים הם מנסים לבנות בניין בחולון שכולו היה עם דיור של עמידר והם תקועים שם.

אורלי לוי אבקסיס: מה אנחנו מצפים מהם?

אורלי לוי אבקסיס: הם רוצים להפוך להיות חברה יזמית, חברה בהתחדשות עירונית.

אורלי לוי אבקסיס: הם פועלים בניגוד גמור לחלוטין לכל ההקמה של החברה הזאת.

אורלי לוי אבקסיס: הם קבלן מבצע שרוצה להפוך להיות בעל הבית ואוי לנו אם ניתן למהלך הזה לקרות.

אורלי לוי אבקסיס: זאת הפרטה הלכה למעשה.

אורלי לוי אבקסיס: אני דורשת את התפטרותך.

קארין אלהרר: תודה.

<רותי לביא: אנחנו דורשים ועדת חקירה על כך.

<רותי לביא: עמידר חתמה על חוזים שיעיפו אלפי דיירים לרחוב.

<רותי לביא: חובתו של מבקר המדינה לבדוק מדוע חברה משכנת מעלה באמון וביצעה דברים כאלה.

אורלי לוי אבקסיס: כדאי שתתחיל לשרת את הבוחרים שלך.

יואב קיש: אני לא רוצה לשמוע.

יואב קיש: את המנטרות שלכם אני כבר מכיר.

אורלי לוי אבקסיס: אלה אותם אנשים שרוצים לזרוק אותם עכשיו.

<כרמית אלמקייס: לא יתכן להרוויח על גב החלשים ביותר.

דב חנין: אני רוצה לשמוע תשובות.

<ערן עמיר: הדירות של עמידר הרוסות כבר שנים.

אורלי לוי אבקסיס: בושה וחרפה.

אורלי לוי אבקסיס: אם לא היה הדוח, הדירות היו נשארות סגורות ולא משופצות ו-500 המשפחות היו נשארות בחוץ.

<ערן עמיר: חוסר שקיפות וחוסר התייעלות.

קארין אלהרר: הבא שמתפרץ, יוצא החוצה.

<ערן עמיר: ההתנהלות שלהם היא פשוט פושעת.

קארין אלהרר: תודה רבה.

קארין אלהרר: שלום.

אורלי לוי אבקסיס: על חשבון הדיור הציבורי.

אורלי לוי אבקסיס: בושה וחרפה.

אורלי לוי אבקסיס: דוד, אני די מתפלאת עליך.

אורלי לוי אבקסיס: אל תגיד לי שאתה תומך במהלך כזה שהוא בניגוד לעמדת השר וסגנו.

קארין אלהרר: אורלי, אני מזהירה אותך פעם ראשונה.

אורלי לוי אבקסיס: בואו נשמע את מבקר המדינה, מה דעתו על המהלך.

קארין אלהרר: את יכולה לתת לי לנהל את הדיון?

אורלי לוי אבקסיס: איפה המנכ"ל?

אורלי לוי אבקסיס: מדוע אתם לא קוראים אותו לסדר?

אורלי לוי אבקסיס: השר שלכם יוצא בהודעה לעיתונות ויוצא בהודעה לוועדה.

קארין אלהרר: אורלי, אני מזהירה אותך פעם שנייה.

אורלי לוי אבקסיס: אני מתפלאת עליכם.

אורלי לוי אבקסיס: לא שמעתי את ההתייחסות שלך.

יואב קיש: לא נתת לו לדבר.

יואב קיש: גם אנחנו רוצים לשמוע.

קארין אלהרר: אורלי, אני מזהירה אותך פעם שנייה.

רן כהן: אתם לא נותנים ליושבת ראש לנהל את הדיון.

<יצחק לקס: בוקר טוב.

<יצחק לקס: בשנה וארבעה חודשים שאנחנו נמצאים – אנחנו, הדירקטוריון החדש של עמידר – חלו שינויים דרמטיים בעמידר גם בתפיסה של עמידר ואני אומר למה אני מתכוון.

<יצחק לקס: קודם כל, הדירקטוריון שהגיע לחברה הוא דירקטוריון של אנשים שהגיעו מהמגזר העסקי, אנשים שהם בעצמם יושבי ראש ומנכ"לים של חברות שחלקן גדולות מעמידר והגיעו לצורך מטרה אחת ויחידה והיא לקדם את הדיור הציבורי במדינת ישראל.

<יצחק לקס: אף אחד מהם, כולל אני, לא בא בשביל ג'וב ולא בשביל איזושהי שאיפה פוליטית אלא הגיעו לצורך מטרה אחת ויחידה כפי שאמרתי אותה.

אורלי לוי אבקסיס: למה רציתם להעלות את שכר הבכירים?

מיקי לוי: תסביר לי למה אתה הולך נגד מדיניות השר?

מיקי לוי: אני לא מבין את זה.

יואב קיש: תנו לו לדבר.

מיקי לוי: למה אתה הולך נגד מדיניות השר?

מיקי לוי: איזה מין דבר זה|?

מיקי לוי: אתה פקיד ממונה.

מיקי לוי: הוא שר נבחר.

מיקי לוי: אתה הולך נגד המדיניות שלו.

קארין אלהרר: אדוני יושב ראש עמידר, אני רוצה שתענה לי רק לשאלות כי דיון פתוח זה לא יהיה.

קארין אלהרר: אני מבקשת לדעת תשובה ברורה.

קארין אלהרר: איך הדבר הזה קורה ששר השיכון והבינוי אומר בצורה ברורה שהוא מתנגד בחריפות למהלך הזה ובכל זאת המהלך הזה מבחינתך מקודם?

קארין אלהרר: תסביר לי את העניין הזה.

<יצחק לקס: אני אומר.

<יצחק לקס: אני אסביר את המהלך.

אורלי לוי אבקסיס: לא.

אורלי לוי אבקסיס: למה אתה מקדם משהו בניגוד לעמדתו של השר?

<יצחק לקס: כחלק מהתפיסה שלנו של עמידר לראות היכן עמידר בעשור קדימה.

<יצחק לקס: לכן נעשתה תכנית אסטרטגית.

אורלי לוי אבקסיס: אתה משקר.

עמר בר-לב: אבל התפיסה היא לא שלכם, היא של המדינה.

אורלי לוי אבקסיס: הם רוצים להיות בעל הבית.

קארין אלהרר: אני אנעל את הדיון.

קארין אלהרר: תפסיקו.

<יצחק לקס: הוצגה לשר התכנית האסטרטגית.

קארין אלהרר: אבל הוא לא מקבל אותה.

עמר בר-לב: הוא כותב כאן ש"זוהי חריגה מסמכות הנוגדת את מדיניות המשרד ועלולה לפגוע".

מיקי לוי: אני מהאופוזיציה אבל אומר שצריך להגן על שר נבחר.

מיקי לוי: אני לא מבין את זה.

מיקי לוי: הוא הולך נגד.

מיקי לוי: תשכנע את השר שלך שהתכנית האסטרטגית שלך טובה.

יואב קיש: הוא אמר לך שהוא הציג לשר.

יואב קיש: עוד לא הצלחנו לשמוע מה השר אמר.

יואב קיש: הדיור הציבורי חשוב לכולנו, אל תתחילו לנכס את זה.

יואב קיש: אני רוצה לשמוע תשובות.

יואב קיש: נמאס לי מפופוליזם.

מיקי לוי: אתה בקואליציה.

מרדכי יוגב: תקשיבו לדברים.

מרדכי יוגב: כולם כאן רוצים לקדם את הדיור הציבורי.

יואב קיש: אני רוצה לשמוע תשובה ולא את הצעקות שלך.

מיקי לוי: אני כאן כדי לשאול שאלות.

מיקי לוי: לא כמוך.

מיקי לוי: אל תטיף לי מוסר.

יואב קיש: אבל גם לשמוע תשובות.

יואב קיש: אתה לא רוצה לשמוע תשובות?

יואב קיש: אני רוצה תשובות ואתה רק רוצה לדבר.

מיקי לוי: אני רוצה לשמוע תשובות.

יואב קיש: לא שמעת כלום.

יואב קיש: לא נתת לו לדבר.

יואב קיש: תן לשמוע.

יואב קיש: אולי גם אני אצעק עליו כמוך, אבל אחרי שאני אשמע אותו.

קארין אלהרר: יואב, אני מזהירה אותך פעם ראשונה.

קארין אלהרר: מיקי, אני מזהירה אותך פעם ראשונה.

קארין אלהרר: תנסו אותי, בסוף אני אוציא.

<יצחק לקס: התכנית האסטרטגית כוללת התייחסות של עשייה של עמידר שעברה את אישורו של השר, עשייה לטווח בינוני ולטווח ארוך כאשר בתוך התכנית הזאת - - -

קארין אלהרר: אדוני, אתה לא עונה לי על השאלה.

אורלי לוי אבקסיס: זה לא מה שהשר אומר.

קארין אלהרר: אורלי, אני קוראת לך פעם שלישית.

קארין אלהרר: אורלי, נא לצאת.

<יצחק לקס: בתוך התכנית הייתה גם התייחסות לרעיון שעלה למצוא פתרון ל-2,400 הזכאים שממתינים.

<יצחק לקס: אני אומר 2,400 כי בתחילת השנה המספר היה 2,600 וקנינו 230 דירות.

קארין אלהרר: אדוני, אתה לא עונה לשאלה שלי.

קארין אלהרר: אני רוצה תשובה ברורה.

קארין אלהרר: איך זה קורה שאדם שעובד תחת שר השיכון מוציא או רוצה להוציא לפועל תכנית שהממונה עליו מתנגד לה?

קארין אלהרר: תסביר לי את המהלך.

<יצחק לקס: אני אומר שהייתה שיחה אך לפני שבועות ספורים.

עמר בר-לב: אבל הוא הוציא מכתב לפני שבוע.

עמר בר-לב: מה אתה מספר לנו סיפורים?

מרדכי יוגב: המכתב הוא מאתמול.

קארין אלהרר: מיקי, אני קוראת לך פעם שנייה.

קארין אלהרר: ביטן, אני קוראת לך פעם ראשונה.

<יצחק לקס: סיכום הדברים היה שאנחנו נקיים את הבדיקה של התכנית הזאת.

קארין אלהרר: כרגע השר מתנגד.

<יצחק לקס: בסדר.

קארין אלהרר: אתם מפסיקים את זה?

<יצחק לקס: הסיכום שלי עם השר היה שאנחנו נציג לו את התכנית לאחר שנסיים את הבדיקה.

<יצחק לקס: לא קרה כלום.

עמר בר-לב: הסיכום שלך עם השר או הסיכום של השר אתך?

עמר בר-לב: לדעתי אתה מתבלבל לגמרי כאן.

קארין אלהרר: עמר, אני קוראת לך פעם ראשונה.

עמר בר-לב: פעם ראשונה בשתי כנסות.

<יצחק לקס: הסיכום שלי עם השר הוא שאנחנו נציג את התכנית לשר.

קארין אלהרר: אבל זה לא מה שכתוב.

קארין אלהרר: ראית את המכתב של השר?

<יצחק לקס: שמעתי רק מהעיתונות ומדבריך עכשיו.

<יצחק לקס: לא קיבלתי אותו.

קארין אלהרר: אני אעביר אותו אליך.

<יצחק לקס: אני אשמח לראות.

<יצחק לקס: אני אומר לסיכום הדברים.

<יצחק לקס: אם השר מגיע לכך שהוא לא מעונין באותה תכנית שיכולה להיות פתרון ל-2,400 הזכאים ואין למדינה לתת שלושה מיליארד שקלים, ואין למדינה גם לתת 700 מיליון שקלים - - -

אורלי לוי אבקסיס: אז בואו נסחר עם הדירות בבורסה.

<יצחק לקס: אם השר אומר שהוא לא מעונין בתכנית - - -

אורלי לוי אבקסיס: הוא אמר לך אבל אתה ממשיך לקדם.

אורלי לוי אבקסיס: אל תיתמם.

<יצחק לקס: גברתי, אני אומר עוד מילה.

<יצחק לקס: לא הייתה לי שום כוונה להעלות את שכרם של עובדי עמידר.

<יצחק לקס: זו יוזמה של רשות החברות הממשלתיות מתוך הערכה - - -

אורלי לוי אבקסיס: ואתה מעלה את זה לדירקטוריון.

אורלי לוי אבקסיס: צריך לתת להם העלאה ושכר דירה ריאלי, לא.

אורלי לוי אבקסיס: אני אומרת לכם, אתם הזויים, אתם רואים את עצמכם.

אורלי לוי אבקסיס: תנו דירות.

מיקי לוי: יש דיירים שמתלוננים עליהם והם נזרקו לכביש.

אורלי לוי אבקסיס: אתה פועל שלא בסמכות.

אורלי לוי אבקסיס: שא באחריות ותתפטר.

<יצחק לקס: עמידר בשנה האחרונה שינתה את פניה.

<יצחק לקס: שמונים מיליון שקלים מתוך כספי עמידר לצורך העמקת השיפוצים.

<יצחק לקס: אם התחלנו את השנה עם 35 מיליון שקלים, תקציב 2015 עומד על 110 מיליון שקלים ותקציב 2016 עומד על מאתיים מיליון שקלים לשיפוץ הדירות.

<יצחק לקס: זאת לא אותה עמידר של לפני שנה, זאת לא אותה עמידר שדוח מבקר המדינה כותב עליה אלא זאת עמידר אחרת עם הנהלה אחרת.

אורלי לוי אבקסיס: שרוצה להעלות את שכרה, שרוצה להעלות את שכר הבכירים בה.

<יצחק לקס: ראש עיריית באר שבע - - -

אורלי לוי אבקסיס: רציתם למכור להם דירות בחמישים אלף שקלים.

אורלי לוי אבקסיס: תתביישו לכם.

<יצחק לקס: אני לא רציתי למכור.

אורלי לוי אבקסיס: אתה חתום שם.

<יצחק לקס: אני לא יכול למכור.

אורלי לוי אבקסיס: אתה חתום שם באותו חודש נובמבר.

אורלי לוי אבקסיס: אתה הגעת למבקר המדינה וליועץ המשפטי לממשלה.

אורלי לוי אבקסיס: אל תגיד לי לא.

אורלי לוי אבקסיס: כדאי שגם אתה תחליף את הדיסקט.

<יצחק לקס: אנחנו לא יכולים למכור דירות.

<יצחק לקס: מי שמורה על מכירת דירות זה משרד השיכון.

אורלי לוי אבקסיס: אתם אלה שהמלצתם.

אורלי לוי אבקסיס: הדירקטוריון שלך חתום שם.

אורלי לוי אבקסיס: אתה מתעלם ואתה משקר את הוועדה כמו ששיקרת בנוגע לתעודות שלך.

מיקי לוי: מכרתם דירות בחמישים אלף שקלים.

אורלי לוי אבקסיס: בדיוק כמו שנוגע לדוקטורט שלך, אתה משקר כאן לוועדה.

אורלי לוי אבקסיס: כמה עלה לך?

קארין אלהרר: אורלי, זה לא לעניין.

סופה לנדבר: מתעלמים מהאמת.

קארין אלהרר: את לא ברשות דיבור.

סופה לנדבר: תנו לדבר ולשמוע.

סופה לנדבר: המ הצעקות האלה כאן?

יואב קיש: קארין, כולם כאן בעד הדיור הציבורי.

יואב קיש: בניגוד לאחרים שצועקים כל הזמן, אנחנו רוצים גם לשמוע תשובות וזה בלתי נסבל שלא נותנים לבן אדם לדבר.

יואב קיש: אני לא אמרתי שהוא צודק, אני לא יודע אבל אני רוצה לשמוע.

<קריאה: אתם מבינים שעוד אין כאן תכנית?

קארין אלהרר: ביטן, אני קוראת לך פעם שנייה.

<יצחק לקס: גברתי, אני רוצה לסיים באמירה.

<יצחק לקס: מעבר לנושא של שרירות הדירות שהוא אחד היעדים שלנו, הוא נעשה במלוא העוצמה יש גם פן נוסף וזאת אמירה שאני אומר.

<יצחק לקס: הדיור הציבורי הוא לא רק ארבע קירות.

<יצחק לקס: יש אנשים בתוך הבתים האלה, בתוך הדירות האלה.

אורלי לוי אבקסיס: תגיד את זה לעצמך.

עליזה לביא: אני לא מאמינה שאתה אומר את זה.

<יצחק לקס: את יכולה להאמין.

מיקי לוי: שיסביר את מהות הבקשה לאחד את כל הדירות אצלו תחת כף יד אחת ולנהל אותן כחברה.

מיקי לוי: אני רוצה ומבקש לדעת.

יואב קיש: אתה ממילא לא מקשיב לו.

יואב קיש: אתה רק צועק.

מיכל רוזין: אני מצטרף לפנייה של יואב קיש.

מיכל רוזין: אני רוצה לשמוע את הדברים כי אחרת אנחנו שומעים רק צעקות.

קארין אלהרר: אדוני, עוד משפט אחד.

קארין אלהרר: אני מבקשת לא להפריע לו.

קארין אלהרר: אני אוציא אתכם.

<יצחק לקס: כחלק מהעבודה החברתית והקהילתית וגם לכך ייעדנו סכום מתוך כספי עמידר, מתוך תפיסה ורצון להעצים את אותם אנשים מוחלשים.

אורלי לוי אבקסיס: מה זה כספי עמידר?

<יצחק לקס: זה כולל הקמת מרכזים קהילתיים, כולל אחד כזה שאמור להיפתח בלוד בשבוע הבא עם חברת המתנ"סים, כמו גם בדימונה, בטבריה, בבאר שבע, בנצרת וזה מיועד לאותם ילדי עמידר.

<יצחק לקס: אני אסיים רק בסיפור אחד קטן.

<יצחק לקס: אני אומר שלו רק בשביל הדבר הזה הייתי צריך להגיע לעמידר, דיינו.

<יצחק לקס: אותו ילד שנמצא עכשיו באותה פעילות של ליגת עמידר לילדים ב-35 ערים בארץ - - -

אורלי לוי אבקסיס: תקשיב לי, מי שהפעיל את הקטע של פרויקט שיקום חברתי, זאת אני.

אורלי לוי אבקסיס: אני נלחמתי ולא אתם שמרתם על פרויקט שיקום שכונות חברתי.

אורלי לוי אבקסיס: אני לא רוצה לומר לאן לקחתם כספים, דירות נופש לוועדות שלכם.

אורלי לוי אבקסיס: תתביישו לכם.

<יצחק לקס: אני רק אומר - - -

קארין אלהרר: לא.

קארין אלהרר: זהו.

קארין אלהרר: סיימת.

קארין אלהרר: תודה אדוני.

קארין אלהרר: נציגת משרד המשפטים.

<אסתי ורהפטיג בס: אני רוצה לעדכן.

<אסתי ורהפטיג בס: בהמשך לדיונים הקודמים עדכנו שהכוונה שהייתה למכור דירות של הדיור הציבורי לשוכרים ציבוריים והדירות שנמצאות ברשות כל מיני גופים ציבוריים לרבות הקיבוצים העירונים שהוזכרו כאן, הנושא הזה עדיין בבחינה אצלנו, נכתבת חוות דעת והעניין הזה עוד לא הסתיים.

<אסתי ורהפטיג בס: לאחרונה הייתה פגישה עם חברת הכנסת לוי ועם סגן השר והם האירו עוד כמה נקודות שצריכות לקבל התייחסות בחוות הדעת.

<אסתי ורהפטיג בס: אנחנו נוציא חוות דעת.

<אסתי ורהפטיג בס: הנושא הזה נבחן גם על ידינו.

<אסתי ורהפטיג בס: כמובן לאחר שנערכו פגישות בהשתתפות כל הנציגים, כולל משרד השיכון - - -

אורלי לוי אבקסיס: הכוונה היא שעצרתם את מכירת הדירות.

<אסתי ורהפטיג בס: יהיה מתווה מסודר שיגיד מה עושים בדיוק עם הדירות האלה, מה אמורים לעשות אתן, כל הדירות שנמצאות כבר עשרות שנים בשימוש של כל מיני גופים ציבוריים והדבר הזה יועבר כמובן גם אל הוועדה.

קארין אלהרר: מתי זה קורה?

<אסתי ורהפטיג בס: עוד חודש-חודש וחצי.

קארין אלהרר: חודש.

קארין אלהרר: הוועדה רשמה לפני בעוד חודש.

קארין אלהרר: יש לנו 15 דקות עד שיפנו אותנו מהחדר ולכן אני אוכל לתת רק לשלושה דוברים, כל אחד ארבע דקות.

דב חנין: אני מבקש דקה וחצי.

קארין אלהרר: חבר הכנסת מוטי יוגב, בבקשה.

קארין אלהרר: אחריו דב חנין, מיקי לוי, דוד ביטן.

יואב קיש: לא יכול להיות.

יואב קיש: נרשמתי לפניהם.

קארין אלהרר: אני אראה לך את הרשימה.

יואב קיש: הייתי כאן ראשון בדיון ואתם פתאום קופצים.

יואב קיש: גם אני מבקש לדבר.

מיקי לוי: דקה ממני לטובת יואב קיש.

מרדכי יוגב: ברשות יושבת ראש הוועדה וכל חבריי, אני חושב שלכל האנשים כאן בחדר אכפת מאוד מהדיור הציבורי.

מרדכי יוגב: זאת התחושה שאני לפחות מרגיש.

מרדכי יוגב: אני מודה שלי אכפת מאוד מנושא הדיור, בוודאי מהזכאים לדיור ומאלה שברחובות.

מרדכי יוגב: אני חושב שאסור לנו לשסות את אלה באלה, וכבר אמרה זאת קודם הגברת שהוצאה מהישיבה.

מרדכי יוגב: הסכמתי עם המשפט שהיא אמרה.

מרדכי יוגב: אני חושב שעמידר איננה חברה פרטית אלא היא חברה ציבורית, היא חלק ממשרד השיכון ויש לה ייעוד.

מרדכי יוגב: ואי שיש גם היררכיה אבל תפקידה, כמו כל גוף, ליזום וליצור.

מרדכי יוגב: אם יש קושי – והציג מנכ"ל משרד הבינוי והשיכון קושי מסוים – ברכישה של עוד דירות ועוד דירות ונוצרת כאן איזושהי יוזמה – מהחומר שקראתי לפני הדיון בוועדה – ליצור כמות דירות בקצב יותר מהיר, דירות שייתנו תשובה, אזי הסוגיה הזאת ראוי שתידון בין יושב ראש עמידר, מנכ"ל עמידר ושר השיכון.

<אשל ארמוני: לא כאשר השר מתנגד.

מרדכי יוגב: ברור שאם השר מתנגד, זה יהיה בישיבות פנימיות ביניהם.

אורלי לוי אבקסיס: השר מתנגד.

מרדכי יוגב: הוועדה צריכה להותיר את זה לדיון בין יושב ראש עמידר לשר הבינוי והשיכון ולא להטיח דברים כי אין לי ספק שחברת עמידר על הדירקטוריון שלה גם היא רוצה להביא כמה שיותר מהר דירות לזכאי הדיור, אבל היא רוצה לעשות את זה כדי שהפתרון יהיה מהיר יותר והתשובות תינתנה ולא בגלל שהיא רוצה לתת לאנשי עמידר דירות.

מרדכי יוגב: זה לא יעלה על הדעת להאשים האשמות כאלה.

מרדכי יוגב: צריך לפעול כאן בצורה עניינית כדי להביא דירות לזכאי הדיור ועמידר היא זרוע.

מרדכי יוגב: יגיד השר שהוא לא רוצה את הזרוע הזאת, זאת זכותו, אבל הדיון צריך להתקיים בין השר לבין עמידר ובאופן נקי.

קארין אלהרר: תודה.

קארין אלהרר: דב חנין.

דב חנין: תודה גברתי היושבת ראש.

דב חנין: המהלך שאנחנו מדברים עליו הוא מהלך של הפרטת עמידר, לא פחות מזה, וזה נורא חמור, זה לא רק שיש פיל במרכז החדר אלא הפיל הזה משתולל ודורס אנשים והוא דורס אנשים בלי שום רחמים.

דב חנין: צריך להגיד בצורה ברורה שאי אפשר לעשות רווחים ממצוקה.

דב חנין: על זה כל הוויכוח.

דב חנין: כל הקונספציה הזאת של להפוך את עמידר לחברה עסקית, חברה רווחית שתשרת חוב, שהיא תיקח, כל הקונספציה הזאת היא קונספציה מסוכנת ואין לה שום בסיס במציאות.

דב חנין: גברתי היושבת ראש, המכתב של שר השיכון מלמד שבמדינת ישראל כנראה יש שתי ממשלות.

דב חנין: יש ממשלה אחת של שר שיכון ויש ממשלה אחת של יושב ראש עמידר בגיבוי של אני לא יודע מי.

מרדכי יוגב: סליחה, המכתב הזה הוא מאתמול.

דב חנין: לא הפרעתי לך.

דב חנין: אומרים לנו שחסר כסף בדיור הציבורי וזה נכון.

דב חנין: יש כסף ואפילו כבר לא צריך לשאול את השאלה איפה הכסף.

דב חנין: אנחנו יודעים בדיוק איפה נמצאים שלושה מיליארד שקלים שנלקחו מקופת הדיור הציבורי.

דב חנין: התפקיד הוא להחזיר את הכסף הזה לקופה כדי שאפשר יהיה לקנות דירות, כדי שאפשר לייצר פתרונות, כדי שאפשר יהיה לשנות את המצב.

דב חנין: את זה צריך לעשות ולעשות זאת מיד.

קארין אלהרר: תודה רבה.

קארין אלהרר: מיקי לוי.

מיקי לוי: בעשור האחרון נעלמו 2.75 מיליארד שקלים ואני אומר לכם שאני לא סומך - בעקבות החוק של רן כהן בנושא מכירת הדירות – על אף אחד שהכסף הזה יוחזר ואם יימכרו דירות חדשות, הכסף הזה יקנה דירות חדשות.

מיקי לוי: אני מאוד מאוד מבקש בעניין הזה את מבקר המדינה לתת תשומת לב.

מיקי לוי: אדוני יושב ראש מועצת המנהלים, אתה פקיד ממונה.

מיקי לוי: גם אני פעם בחיי הייתי פקיד ממונה.

מיקי לוי: יש לך שר נבחר ואתה אינך יכול לצאת נגד מדיניות השר.

מיקי לוי: כשאני קורא את מכתבו של שר השיכון, אתה יוצא נגד מדיניות השר ואני אומר לך שאם לא תחזור בך, אתה מאוד קרוב לעזוב את תפקידך.

מיקי לוי: תתעשת ותחזור לתפקיד המקורי שלך.

מיקי לוי: על שולחני יש לי תלונות של דיירים מרחוב הוז 15 בירושלים על זריקתם אל מחוץ לדירות, על בית שמט לנפול, על שתי דירות שנמצאות בבעלות פרטית ולא טיפלו בעניין הזה.

מיקי לוי: גם את זה אני מבקש שאתה תבדוק.

מיקי לוי: לא קיבלנו תשובה.

מיקי לוי: אם לא הגברת אורלי לוי, הדירות שהיו אצל העמותות, היו נמכרות בחמישים אלף שקלים לכל המרבה במחיר או לכל הממיט במחיר – יותר נכון לומר זאת כך – והיו לנו פחות דירות לדיור הציבורי.

מיקי לוי: אני מאוד חושש שגורלן של דירות אחרות יהיה כמו של אלה כי כלבי השמירה לא יכולים להיות כל הזמן בהיכון.

קארין אלהרר: אנחנו עוקבים כל הזמן.

קארין אלהרר: חבר הכנסת דוד ביטן.

דוד ביטן: אני רוצה לומר שיש הבדל בין ביקורת לבין מדיניות.

דוד ביטן: עם כל הכבוד למשרד מבקר המדינה, תפקידו לבקר.

דוד ביטן: תפקידו לא לקבוע מדיניות.

קארין אלהרר: אין כאן קביעת מדיניות.

דוד ביטן: הנושא הזה של פרה-רולינג בוועדה על החלטות עמידר או השר, עלי לא מקובל.

קארין אלהרר: בסדר.

קארין אלהרר: לא נורא.

קארין אלהרר: יש אחרים שזה מאוד מקובל עליהם.

דוד ביטן: לא מקובל עלי.

דוד ביטן: אני לא חושב שזה התפקיד של המבקר ולא התפקיד של הוועדה, דרך אגב.

קארין אלהרר: אנחנו חלוקים בעניין הזה.

דוד ביטן: אחת הסיבות שהשר לא היה צריך לתת מכתב לפני שהנושא סוכם בתוך המשרד עם עמידר, זה הדיון הזה.

אורלי לוי אבקסיס: אתה טועה.

אורלי לוי אבקסיס: לפני למעלה מחודש הוזהר יושב ראש עמידר על ידי השר שאמר לו לא לקדם כי לנו יש תכנית משלנו אבל הוא המשיך להתנהל כאילו בחלל ריק.

אורלי לוי אבקסיס: הוא עשה עוקף וחתר תחת השר.

אורלי לוי אבקסיס: אם זה לא מצדיק פיטורין, אני לא יודעת מה כן מצדיק.

מרדכי יוגב: תפקידו ליזום.

דוד ביטן: ברור שהחברה צריכה לפעול לפי השר.

דוד ביטן: אין על זה שום ויכוח ולא שמעתי אחרת גם עכשיו מהיושב ראש.

דוד ביטן: ברגע שאין פתרון, אתם באים בטענות לחברה שמנסה למצוא פתרון יצירתי כדי לרכוש דירות שיעברו לזכאי הדיור הציבורי.

דוד ביטן: התפקיד של השר הוא להביא תקציבים.

דוד ביטן: אני לא מבין מה הבעיה.

דוד ביטן: הרי כל התכנית מתבססת על העברת הבעלות.

דוד ביטן: אם השר לא רוצה, בעלות לא תועבר ולא תהיה תכנית.

דוד ביטן: אז על מה בדיוק הוויכוח?

דוד ביטן: אני בעד שהחברה תתעסק גם ביזמות כי כל הרווחים שהיא תרוויח ביזמות, ילכו לרכישת דירות וזה בסדר גמור.

<רבקה כהן בנלולו: בעולם מושלם אבל לא בעולם כזה.

<כרמית אלמקייס: הגיע הזמן שתבואו לשטח לראות איך אנשים חיים.

דוד ביטן: עם כל הכבוד, כשתיבחרי לכנסת, תצעקי.

קארין אלהרר: תודה רבה.

דוד ביטן: לא סיימתי.

דוד ביטן: אני רוצה עוד מילה.

קארין אלהרר: אתה סיימת.

קארין אלהרר: תודה.

קארין אלהרר: הוא ביקר את משרד מבקר המדינה.

קארין אלהרר: יש כאן תשובה.

<צחי סעד: אני רק רוצה להבהיר את הדברים.

<צחי סעד: משרד מבקר המדינה לא עוסק בביקורת על מדיניות.

<צחי סעד: לשם כך יש ממשלה.

<צחי סעד: משרד מבקר המדינה כן בודק את תהליכי קבלת ההחלטות של הממשלה ואת התוצאות שהממשלה מביאה.

<צחי סעד: מבקר המדינה עושה את הביקורת גם בדיעבד ולעתים, במקרים המתאימים, גם בזמן אמת כדי לבקר דברים שהם בתהליך.

<צחי סעד: נושא הדיור הציבורי היה על שולחן משרד מבקר המדינה לאורך הרבה זמן, יש לנו כאן סדרה של דוחות, והוא ימשיך להיות בגלל חשיבותו כולל הדיור הציבורי וכולל חברת עמידר.

קארין אלהרר: תודה רבה.

קארין אלהרר: חבר הכנסת יואב קיש.

יואב קיש: אני רוצה להגיד מילה אחת בקצרה.

יואב קיש: קודם כל, אני חשוב שכל חברי הכנסת – ואמר את זה גם מוטי – רוצים שיהיה כאן

יואב קיש: דיור ציבורי וכמה שיותר ולפתור את הבעיות של האנשים עם המצוקות הכי קשות.

יואב קיש: חד משמעית.

יואב קיש: גם אני כאן בשביל זה.

יואב קיש: מצד שני, אני לא מסוגל להתנהל במקום שלא נותנים תשובות.

יואב קיש: אומר מיקי לוי שהוא רוצה לשאול שאלות – שאלתם, אבל תנו לשמוע את התשובות.

יואב קיש: אני יוצא מהנחה, ואולי בניגוד לאורלי, שלא מדובר באנשים שמנסים לגנוב את הקופה או לעשות תרגילים כי אני חושב שהאנשים כאן רוצים לעשות טוב לאנשים האלה.

יואב קיש: לצערי, בגלל כל הסיטואציה שהייתה כאן, אני לא קיבלתי תשובות ואני אומר את זה בצורה הכי ברורה.

יואב קיש: אני חושב שאת הוויכוח האם השר כן או לא, אני חושב שהמשרד צריך לשבת ולסגור את זה כך שלא יהיה ויכוח.

יואב קיש: הם צריכים להציג תכנית ברורה שאומרת איך מביאים עוד דירות.

יואב קיש: אם את שואלת אותי, הבעיה הכי גדולה כאן היא מה שנקרא הזרם.

יואב קיש: אם יש מיליארד שקלים ורוצים עוד שלושה מיליארד – וכאן אורלי צודקת - בואו תפתרו את הזרם.

יואב קיש: לא חמישים דירות בחודש אלא מאה דירות בחודש.

יואב קיש: תפתרו את הזרם והכול יהיה הרבה יותר טוב.

קארין אלהרר: תודה רבה.

קארין אלהרר: חבר הכנסת אילן גילאון ואחריו אלי כהן.

אילן גילאון: תודה גברתי.

אילן גילאון: האמת היא שאני די נבוך לאורך כל הדיון הזה.

אילן גילאון: אנחנו הוזמנו לכאן לדון בדוח ביקורת המדינה ולשמוע איך הגופים הרלוונטיים מתייחסים.

אילן גילאון: אני גם נבוך בשביל שר השיכון במידה מסוימת.

אילן גילאון: תמיד זה מזכיר לי את ההוא שאמר לאימא שלו: אימא, אני שונא ללכת לבית הספר כי אני שונא את התלמידים ואני שונא את המורים, ואז אימא שלו אמרה לו: מותק, אתה חייב ללכת לבית הספר, את המנהל בית הספר.

אילן גילאון: אם אני הייתי שר השיכון, אני הייתי מפטר את מי שמנוגד באופן כזה למדיניות שלי.

אילן גילאון: למהותו של עניין.

אילן גילאון: זאת בכייה לדורות מה שאתם עושים כאן.

אילן גילאון: מי שחושב שמדינת ישראל היא עסק, כולל החברות המשכנות שלה, שינסה למכור אותה במחיר שהושקע בה.

אילן גילאון: הוא לא יצליח לעשות את זה.

אילן גילאון: מה אתם רוצים כאן?

אילן גילאון: אתם לא הצלחתם בתור חברה משכנת ואתם רוצים להיות חברה יזמית נסחרת בבורסה?

אילן גילאון: מי אמר שכל הדברים שהם מופרטים הם הדברים הטובים?

אילן גילאון: במקרה הזה, להפך.

אילן גילאון: תעמדו ביעד הראשון שלכם.

אילן גילאון: כל החברות המשכנות, לא גינדי ובוני הנגב.

אילן גילאון: יצאתם מדעתכם?

אלי כהן: אין לי ספק ששר הבינוי והשיכון, וסגנו ג'קי לוי הם אלה שצריכים לקבל את ההחלטה.

אלי כהן: אני יודע שהם עושים לילות כימים לטובת הדיור הציבורי והממשלה הזאת באה והשקיעה מיליארד וחצי שקלים לטובת רכישת דירות בדיור הציבור.

אלי כהן: יחד עם זאת מתנהל כאן פופוליזם בצורה עקבית ולא נכונה.

קארין אלהרר: לגופו של עניין.

אלי כהן: אני אתן דוגמה.

אלי כהן: חברת מקורות היא חברה ממשלתית או חברה פרטית?

אלי כהן: התשובה היא, חברה ממשלתית.

אלי כהן: כלומר, כשאתה בא ואתה מגייס מקורות נוספים כאשר השליטה - - -

אורלי לוי אבקסיס: אתה ממשכן את הדירות.

אורלי לוי אבקסיס: ארבעים אלף דירות יעברו לעמידר.

אורלי לוי אבקסיס: תתבייש לך אלי, ממך לא ציפיתי.

אורלי לוי אבקסיס: במקום להגן על השר שלך ועל העמדה שלו, אתה רוצה להעביר כאן החלטה של הפרטה.

אורלי לוי אבקסיס: המשמעות היא הפרטה.

אורלי לוי אבקסיס: להעביר את הדירות לעמידר, זאת הפרטה.

מרדכי יוגב: אבל עמידר היא חברה ממשלתית.

מרדכי יוגב: עמידר היא לא חברה פרטית.

אלי כהן: הפרטה זה לעבור לחברה פרטית.

אלי כהן: המניות נסחרות בבעלות המדינה.

יואב קיש: אורלי, כל פעם שאומרים משהו שלא מתאים לך, את לא רוצה לשמוע.

אלי כהן: אורלי, אני לא רואה לנגד עיני את הכותרת בעיתון.

אלי כהן: מה שאני רואה לנגד עיני זה מה שנכון לעשות.

אורלי לוי אבקסיס: אנחנו נחשוף אותם.

אורלי לוי אבקסיס: אם שר האוצר נותן את ידו לכך - - -

אלי כהן: לבוא ולהתסיס את השטח ולקבל עוד כותרת בעיתון, אני יודע לעשות את זה.

אורלי לוי אבקסיס: על מי אתה מגן?

אורלי לוי אבקסיס: על שר השיכון או על שר האוצר?

אורלי לוי אבקסיס: מה עמדתו של שר האוצר לגבי ההפרטה?

אורלי לוי אבקסיס: כדאי לדעת.

אורלי לוי אבקסיס: את מי אתה מפרש, את שר השיכון שלך או את שר האוצר שלך?

אלי כהן: את אפילו לא יודעת על מה את מדברת.

מרדכי יוגב: אורלי, את לא אורן חזן.

אורלי לוי אבקסיס: תתבייש לך, אלי.

אלי כהן: אורלי, את יודעת מה זאת הפרטה?

אורלי לוי אבקסיס: אני יודעת יותר טוב ממך.

אלי כהן: בכל אופן אני לא אתן את ידי לעולם שעמידר תהיה חברה פרטית.

אלי כהן: עמידר היא חברה ממשלתית והיא צריכה להיות ממשלתית.

אלי כהן: הדירות צריכות להיות בבעלות המדינה אבל כן צריך לצמצם את התור.

רן כהן: גברתי יושבת הראש, חברי הכנסת, אני מרשה לעצמי לומר רק משפט אחד.

רן כהן: אני אומר את המשפט הזה משום שזה גם מה שאני מלמד את הסטודנטים שלי.

רן כהן: במדינת ישראל מי ששולט, אלה הם שניים: הממשלה, במקרה הזה שר השיכון, והחוק.

רן כהן: כנסת ישראל חוקקה חוק ויש שר שממונה על ביצועו.

רן כהן: אתם רצים לקבל תשובות, תקראו לשר השיכון שהוא יגיד כאן מה קורה.

רן כהן: בשום פנים ואופן אסור שעמידר תהפוך לכלי עצמאי.

רן כהן: אני אומר לכם שכבר רצו להפריט אותה ולמכור אותה בשוק.

רן כהן: צריך להקפיד על כך שהיא תישאר כלי ממלכתי.

רן כהן: תודה רבה.

קארין אלהרר: תודה.

קארין אלהרר: אני רוצה לסכם את הדיון.

קארין אלהרר: קודם כל, אני רוצה להודות לכל חברי הכנסת על ההשתתפות.

קארין אלהרר: אני מבקשת שבדיונים הבאים נוכל לשמור על דיון מקצועי בלי צעקות.

קארין אלהרר: משרד השיכון מתבקש להעביר עד מחר את דוח תיקון הליקויים המסודר.

קארין אלהרר: רונן ואדוני המנכ"ל.

קארין אלהרר: מחלקת ייעוץ וחקיקה במשרד המשפטים תעביר בתוך חודש וחצי את חוות הדעת שלהם בנושא דירות שמאוכלסות על ידי גורמים שאינם זכאי הדיור הציבורי.

קארין אלהרר: יושב ראש עמידר, אני מבקשת בתוך שבוע להעביר התייחסות למכתב של השר גלנט.

קארין אלהרר: יש פניות של חברי כנסת, פניות ציבור שהם מקבלים בנושא הדיור הציבורי.

קארין אלהרר: אני מבקשת שאם לא מקבלים מענה, לרכז את הפניות גם בוועדה כי זה באמת נושא שמתפרץ כל הזמן.

קארין אלהרר: רונן, אני יודעת שאתה עושה הכול כולל הכול ואני באמת מבקשת בעניין הזה של פניות ציבור לעשות מאמץ כי הפניות עולות על גדותיהן.

קארין אלהרר: אני אקיים דיון נוסף, אם צריך, בהשתתפות השר ויושב ראש עמידר כי חייבים לפתור את הסוגיה הזאת.

קארין אלהרר: דיור ציבורי הוא נחלתו של מי שמגיע לו דיור ציבורי ולא נחלתם של גורמים פרטיים.

קארין אלהרר: אני מודה לכולם על הדיון.